Subject: Biotsiidikoolituse vajalikkus kutseõppeasutuses
From: "Siret Rannik" <[email-masked]>
To: <[email-masked]>
Date: Mon, 9 Feb 2026 09:22:02 +0200

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!
Pöördun Tallinna Teeninduskooli (Teko) iluvaldkonna õppe korraldamise
küsimuses seoses biotsiidiseaduse muudatusega, mis jõustub 1. märtsil ning
mille kohaselt peab kutselisel kasutajal olema läbitud vastav koolitus.
Palun Terviseameti selgitust, kuidas seda nõuet tuleks tõlgendada ja
rakendada kutseõppes, kus õppijad omandavad eriala õppekava alusel ning
teevad samal ajal praktikat nii kooli õppesalongis kui ka ettevõtetes.
Minu peamised küsimused ja murekohad:

1.

	Kas iluvaldkonna kutseõppe õppijad (nt kosmeetik, spaateenindaja,
küünetehnik jt), kes kasutavad õppetöö/praktika käigus desinfitseerimis-
ja puhastusvahendeid, loetakse “kutseliseks kasutajaks” ning kas nad
peavad läbima eraldi biotsiidi koolituse lisaks õppekavale (õppekavad
sisaldavad hügieeninõuetega tutvumist ja tööohutust)?
2.

	Kui nõue rakendub ka õppijatele, siis milline on minimaalne nõutav
koolituse maht/sisu ning kas on ette nähtud erisus või üleminekuperiood
kutseõppe õppijatele?
3.

	Kuidas peaksime käituma praktikakorralduses:

*

	kas õppija võib minna ettevõttesse praktikale, kui tal ei ole
eraldi biotsiidi koolitust läbitud, kuid ta on juhendaja/ettevõtte
töökorralduse ja juhendamise all?
*

	millised on praktikandile ja praktikakohale lubatud tegevused
sellisel juhul?

4.

	Haridus- ja Teadusministeeriumi põhimõte on, et tasuta õppekohal
õppijalt ei tohi nõuda tasulisi koolitusi õppekava täitmiseks. Oleme
tutvunud biotsiidikoolituste hindadega ning need on õppijate jaoks väga
kulukad. Palume juhiseid, kuidas seaduse nõuet täita olukorras, kus
õppijalt sellise koolituse tasu küsimine ei ole õppekorralduslikult
võimalik.
5.

	Kas piisab sellest, kui biotsiidikoolituse on läbinud õpetajad
(ja/või õppesalongi eest vastutavad töötajad) ning nad juhendavad õppijaid
biotsiidide kasutamisel õppetöös ja praktikas? Kui jah, siis millistel
tingimustel ning kuidas peaks see olema dokumenteeritud (nt
riskihindamine, tööjuhendid, juhendamise protokoll vms)?
6.

	Millised konkreetsed biotsiidigrupid/tooted ja kasutusjuhtumid
iluvaldkonna kontekstis Teie hinnangul kindlasti selle nõude alla kuuluvad
(pindade desinfitseerimine, instrumentide eelpuhastus/desinfitseerimine,
sanitaarpindade puhastus jms)?

Soovime tegutseda korrektselt ja tagada nii õppijate kui klientide
ohutuse, kuid hetkel ei ole meil piisavalt selgust, milline on nõude täpne
ulatus kutseõppe õppijate ning praktika korralduse kontekstis.
Palun võimalusel:

*

	kirjalikku selgitust (sh viidet nõude alusele ja tõlgendusele)
ning
*

	praktilisi soovitusi, millised sammud peaks kool lähiajal ette
võtma (õppekorraldus, praktika, dokumentatsioon, vastutuse jaotus).

Ette tänades

Parimate soovidega

Siret Rannik

Tallinna Teeninduskool

iluteeninduse valdkond

juhtivõpetaja

Tel +372 5135 487

E-post [email-masked]
<mailto:[email-masked]>